kardosdrur/scandi-wiki huggingface dataset:
Thomas Vanek

Thomas Vanek (født d. 19. januar 1984 i Baden bei Wien, Østrig) er en østrigsk ishockeyspiller der spiller for Minnesota Wild i NHL. Hans foretrukne position på isen er venstre wing. Vaneks forældre emigrerede fra Tjekkoslovakiet til Østrig i 1982. Vanek blev draftet af Buffalo i første runde som nr. 5 i alt i 2003, hvilket gør ham til den højest draftede østriger nogensinde.

Vanek har spillet i USA siden 1999 og spillede bl.a. 2 sæsoner for University of Minnesota.

NHL 
Thomas Vanek har spillet i NHL siden sæsonen 2005-06. Sit endelige gennembrud fik han i sæsonen 2006-07 hvor han scorede 43 mål og lavede i alt 84 points. Han sluttede sæsonen med en plus/minus statistik på +47 og vandt dermed NHL Plus/Minus Award for den bedste plus/minus statistik.

Den 6. juli 2007 underskrev Vanek som var en såkaldt Restricted Free Agent en 7-årig kontrakt med Edmonton Oilers på i alt 50 millioner USD. Buffalo havde herefter ret til enten at matche Edmontons kontrakt eller modtage en kompensation på Edmontons første runde draft-valg i 2008, 2009, 2010 og 2011. Man valgte at matche Edmontons tilbud og Vanek har dermed en 7-årig kontrakt med Buffalo Sabres. Kontrakten er udformet på en sådan måde at Vanek får flest penge i de første år af kontrakten og han vil således tjene 10 millioner USD i sæsonen 2007-08. Dette gør ham til den bedst betalte spiller i NHL sammen med Scott Gomez og Vaneks tidligere holdkammerat hos Sabres, Daniel Brière.

Statstik

Eksterne henvisninger 

 Statistik fra eurohockey.net
 Statistik fra hockeydb.com

Ishockeyspillere fra Østrig
NHL-spillere
Personer fra Wien
Saku Koivu

Saku Koivu (født 23. november 1974 i Turku) er en finsk tidligere professionel ishockeyspiller, der spillede for Anaheim Ducks og Montreal Canadiens i NHL. Hans foretrukne position på isen var center. Koivu var kaptajn for i ti af sine fjorten sæsoner hos Montreal. Han blev draftet af Montreal i første runde som nr. 21 i alt i 1993. Han spillede desuden for det finske landshold og var her kaptajn i perioden 1998-2010. Han var med landsholdet med til at vinde VM-guld i 1995, -sølv i 1994 og 1998 samt -bronze i 2008. Desuden var han med til at vinde fire OL-medaljer.

Før NHL 
Saku Koivu startede sin karriere for TPS Turku i den bedste finske række, SM-Liigaen. Med TPS vandt Koivu det finske mesterskab to gange, i 1993 og 1995 og Koivu blev udnævnt til ligaens bedste spiller i 1995.

NHL 
Saku Koivu debuterede for Montreal i sæsonen 1995-96 hvor han blev nr. 4 på topscorerlisten for rookier (førsteårsspillere). Næste sæson missede han 22 kampe med en knæskade, men nåede alligevel at lave 56 points i 50 kampe.

I september 2001 fik Koivu diagnosticeret kræft og missede som følge heraf næsten hele sæsonen 2001-02. Det lykkedes ham dog på nærmest mirakuløs vis at overvinde kræften og han nåede at gøre comeback for Montreal i slutspillet. I slutspillet i sæsonen 2005-06 blev Koivu endnu en gang ramt af uheld, da han blev ramt i øjet af en høj stav fra Carolina Hurricanes-spilleren Justin Williams. Koivu mistede resten af slutspillet pga øjen-skaden. Han siger selv at han har nedsat syn på det ene øje som følge af skaden. Han beviste dog i sæsonen 2006-07 med 75 points i 81 kampe at han stadig kan være med på højeste plan.

Saku Koivus bror Mikko spiller også i NHL, for Minnesota Wild.

Trofæer og priser 
 VM i ishockey udtaget til All-Star-holdet – 1994, 1995, 1999
 VM i ishockey Bedste Forward – 1995
 Årets spller i Finland – 1995
 Bill Masterton Trophy (NHL) – 2002
 Vinter-OL 2006 udtaget til All-Star-holdet
 King Clancy Memorial Trophy (NHL) – 2007
 Første europæisk fødte kaptajn nogensinde for Montreal Canadiens – 2000-i dag

Statistik

Landshold 

Koivu har vundet følgende medaljer med det finske landshold.

 Vinter-OL 1994 (bronze - semifinalenederlag 3-5 til Canada)
 VM i ishockey 1994 (sølv)
 VM i ishockey 1995 (guld)
 Vinter-OL 1998 (bronze - semifinalenederlag 4-7 til Rusland)
 VM i ishockey 1999 (sølv)
 World Cup of Hockey 2004 (sølv)
 Vinter-OL 2006 (sølv - finalenederlag 2-3 til [Sveriges ishockeylandshold (herrer)|Sverige]]))
 VM i ishockey 2008 (bronze)
 Vinter-OL 2010 (bronze - semifinalenederlag 1-6 til [USAs ishockeylandshold (herrer)|USA]]))

Landsholdsstatistik

Referencer

Eksterne henvisninger 

Ishockeyspillere fra Finland
Personer fra Turku
NHL-spillere
Deltagere for Finland ved vinter-OL 2010
Deltagere for Finland ved vinter-OL 2006
Deltagere for Finland ved vinter-OL 1998
Deltagere for Finland ved vinter-OL 1994
Olympiske sølvmedaljevindere fra Finland
Olympiske bronzemedaljevindere fra Finland
AC Ballerup

Alliance Club Ballerup (eller AC Ballerup, ACB) var en dansk fodboldklub, hjemmehørende i Ballerup, som blev grundlagt den 1. januar 1996 og opløst den 30. juni 2002. Det var resultatet af et overbygningssamarbejde mellem fodboldklubberne Ballerup Idræts Forening, Grantoftens Idræts Forening, Ballerup Fodbold Club Lundegården og Lille Hema af 1973 og omfattede et seniorhold samt ynglinge og junior hold. Samarbejdet havde også deltagelse af Skovlunde Idrætsforening, hvis Danmarksserie-licens man spillede på.

Tidligere fodboldklubber i Danmark
Fodboldklubber under DBU Sjælland
Sport i Ballerup
Etableret i 1996
Ophørt i 2002
Arkitema

Arkitema Architects (tidligere Arkitektgruppen Aarhus) er et dansk arkitektfirma der er et af Skandinaviens største arkitektfirmaer.

Firmaet blev grundlagt i 1969, hvor fem studerende fra Arkitektskolen i Aarhus gik sammen og startede firmaet. De fem studerende hed: Helge Tindal, Ole Nielsson, Michael Harrebek, Erling Stadager og Lars Due. Firmaet blev officielt stiftet, da den første store byggeopgave, Køge Rådhus, var en realitet. Lige siden har Arkitema Architects haft store projekter. I dag har firmaet (pr. marts 2018) ca. 550 medarbejdere i henholdsvis Aarhus, København, Oslo, Malmø og Stockholm. På nuværende tidspunkt (2018) har Arkitema 11 partnere: Jørgen Bach, Peter Hartmann Berg, Wilhelm Berner-Nielsen, Thomas Birkkjær, Thomas Carstens, Glenn Elmbæk, Per Fischer, Ola Göransson, Dorthe Keis, Kim Risager, Poul Schülein.

Store byggerier 
 Køge Rådhus, Køge (1976)
 Vamdrup Rådhus, Vamdrup (1981)
 Håndværkerparken, Aarhus (1981)
 Politistationen, Helsingør (1991)
 Arosgården, Aarhus (1993)
 Fåborg Svømmehal, Gåborg (1996)
 Enhjørningens Gård, Christianshavn, København (2001)
 Hellerup Skole, Hellerup (2002)
 Danish Crown, Horsens (2002)
 Kobbertårnet, Amerika Plads, København (2004)
 Mary's, Vejle (2008)
 Søparken, Måløv (2008)
 Bellahøj Svømmestadion (2008)
 Aarhus City Tower, Aarhus (2014)
 VIA University College (Campus C), Aarhus (2015)
 Diployon Hus,København (2017)
 Blixens, Aarhus (2018)

Galleri

Eksterne henvisninger 
 Arkitema 
 Arkitema bygninger i Arkitekturbilleder.dk 

Arkitektvirksomheder i Danmark
Etableret i 1969
Virksomheder i Aarhus
Pilebladet dværgmispel

 
Pilebladet dværgmispel (Cotoneaster salicifolius) er en stedsegrøn eller vintergrøn busk. Hovedgrenene er oprette, mens sidegrenene er buet overhængende. Blomsterne dufter tungt og sødt, og de tiltrækker mange insekter.

Beskrivelse 
Barken er først lysegrøn og behåret, men senere bliver den rødbrun med spredte hår, og gamle grene får en gråbrun bark med hvide barkporer. Knopperne sidder spredt og næsten skjult i bladhjørnerne. De er flossede, tæt hårede og grålige. Bladene er elliptiske med hel rand. Oversiden er blank, mørkegrøn og furet af forsænkede bladribber, mens undersiden er lysegrøn og filthåret. De ældste blade bliver gule eller røde, før de falder af om efteråret. Blomstringen sker i juni-juli, hvor de hvide, regelmæssige blomster sidder samlet i halvskærme fra bladhjørnerne. Frugterne er røde bæræbler med blivende bægerblade ("blomst").

Rodnettet er kraftigt og både dybtgående og vidt udbredt. De fleste planter sælges dog podet på en grundstamme af Bulet Dværgmispel. 

Højde x bredde og årlig tilvækst: 4 x 4 m (35 x 35 cm/år). Målene kan anvendes ved udplantning.

Hjemsted 
Busken gror på bjergskråninger i Hubei-provinsen (Mellem-Kina). Her optræder den på mineralrig, leret bund sammen med bl.a. blå ene, elefantgræs, etagekornel, glasbær, Julianes berberis, kinapære, kinesisk ildtorn, Pernys kristtorn, ranunkelbusk, rynkeblad, skæbnetræ, smuk pieris og tempeltræ.

Varianter og sorter 
I Danmark forhandles mest varianten Cotoneaster salicifolius var. floccosus, der afviger fra hovedarten ved, at den er mere frugtbærende og mere tørketålende.

I udlandet findes følgende sorter i handlen:
 Cotoneaster salicifolius 'Herbstfeuer' (bunddækkende og frugtrig)
 Cotoneaster salicifolius 'Parkteppich' (dværgbusk med overhængende grene)
 Cotoneaster salicifolius 'Pendulus' (hængende)
 Cotoneaster salicifolius 'Repens' (nedliggende til krybende og bunddækkende)

Haveplanter
Hvide blomster
Stedsegrønne
Dværgmispel
Bunddækkende planter
Gadekær

Et gadekær er et naturligt eller kunstigt anlagt kær nær en landsbygade. Som regel ligger det midt i landsbyens oprindelige bebyggelse, og ofte har det kun æstetisk og ikke længere nogen praktisk betydning. Tidligere opfyldte gadekæret to vigtige behov, nemlig som vandingssted for landsbyens kreaturer og som vandreservoir i forbindelse med brandslukning, det vil sige at den fungerede som branddam.
Gadekæret tjente også som vandforsyning for landsbyens beboere.

Et gadekær på de nordfrisiske halliger kaldes også for fething (nordfrisisk: di/jü feeding). De er ofte bygget på halligens eller varftets højeste sted.

Kunst 
Gadekæret i kunst ses ofte hos malere som L.A. Ring.
Han malede flere malerier af gadekæret i Baldersbrønde.
En tidlig afbildning er J.Th. Lundbyes Køer vandes ved et gadekær. Brofelde fra  1844.

Noter 

Kulturhistorie
Vådområdetyper
Konceptkunst

Konceptkunst er kunst hvor koncept(er) eller idé(er) forbundet med værket er mere væsentlige end traditionelle æstetiske og formelle overvejelser. Mange af værkerne, undertiden kaldet installationer, kan principielt konstrueres af enhver efter kunstnerens skriftlige instruktioner, da den er konstrueret ud fra en idé som er udtænkt på forhånd, snarere end at være resultat af en proces. Metoden var fundamental for kunstneren Sol LeWitts definition af konceptkunst, hvilket var en af de første der kom i trykken:<ref>{{Cite web |url=http://www.franklinfurnace.org/history/flow/lewitt/lewitt.html |title=Facsimile of original instructions for Wall Drawing 811 by Phil Gleason, with a view of the installed work at Franklin Furnace. October 1996. |access-date=11. maj 2009 |archive-date= 2. marts 2007 |archive-url=https://web.archive.org/web/20070302213039/http://www.franklinfurnace.org/history/flow/lewitt/lewitt.html |url-status=dead }}</ref>

Dette citat fremhæver en grundlæggende forskel på et traditionelt kunstværk og en konceptuel installation -- i førstnævnte eksempel er kunstnerens håndværk af stor betydning; i det andet har det ingen. Tony Godfrey, forfatter af Conceptual Art'', mener at konceptkunsten stiller spørgsmål til hvad der forstås som kunst.

Efter begrebet opstod i 1960erne, refererede det til en stram og fokuseret praksis af idébaseret kunst der ofte udfordrede de traditionelle visuelle kriterier forbundet med billedkunst eksempelvis gennem dens brug af tekst som udtryk. Dog er det op gennem 1990erne i populær tale blevet et bredere synonym for alt samtidskunst, der ikke bygger på traditionelle færdigheder indenfor maleri og skulptur. En forklaring på denne ændring af betydning kan skyldes det problematiske i at definere begrebet fra begyndelsen. Kunstneren Mel Bochner forklarede allerede i 1970 hvorfor han ikke synes om prædikatet "konceptuel", fordi der ikke altid er klarhed omkring betydningen af begrebet og at der er en risiko for at det kan sammenblandes med (kunstnerens) "intention".

Konceptkunst er blandt andet skabt af kunstnere som Sol LeWitt, Joseph Kosuth og Art & Language i USA og Det Forenede Kongerige.

Se også 
 Konceptalbum
 Formatkunst
 Fluxus
 Happening
 Performance

Referencer

Eksterne henvisninger 

Kunst
Digital økologi

Begrebet digital økologi refererer til systemudvikleres ønske om at tage hensyn til naturen og et samfunds knappe ressourcer i forbindelse med udviklingen af IT-systemer.

Princippet for digital økologi kan sammenfattes i følgende syv punkter: 
 Genopfind aldrig den dybe tallerken – det er spild af ressourcer.
 Erstat genopfindelse med gennemtestet og velkonsoliderede open-source projekter.
 Nyttiggør eksisterende viden og idéer.
 Brug så vidt mulig digitale medier frem for papirmedier. Papir er en knap ressource og er tilmed ikke søgbart og let distribuerbart som sit digitale modstykke.
 Ressourceminimer, hvor brug af ressourcer er påkrævet.
 Undgå at data administreres og indtastes mere end ét sted.
 Genbrug altid digitale elementer (kode, tekst, data mv.), hvis kvaliteten af slutproduktet ikke bliver dårligere herved.

Datalogi
Økologi
Dr. No (bog)

Dr. No er den sjette bog i serien om James Bond af Ian Fleming. Den udkom første gang i 1958. I modsætning til den senere filmatisering har bogen beholdt sit navn på dansk.

Plot 
Strangways, Secret Services mand på Jamaica, og hans assistent bliver myrdet. James Bond sendes til Jamaica for at undersøge drabet og de mulige forbindelser til Strangways sidste sag: Nogle mystiske dødsfald på guanoøen Crab Key, der regeres af den gådefulde Dr. No.

James Bond-bøger
Goldfinger (bog)

Goldfinger (Døden må vente) er den syvende i rækken af James Bond-bøger af Ian Fleming. Den udkom første gang i 1959.

Bogen blev filmatiseret i 1964 som den tredje film i EON Productions serie om James Bond.

Plot 
På vej hjem fra Mexico afslører Bond rigmanden Goldfinger i at snyde i kort. Hjemme i England bliver Bond af M sat til at undersøge om Goldfinger er guldsmugler. Bond sporer Goldfinger til Schweiz, hvor han finder ud af, at Goldfinger har både guldsmugleri og mord på samvittigheden. Bond kommer ufrivilligt videre med til USA og Goldfingers næste mål: udplyndring af Fort Knox.

James Bond-bøger
For Your Eyes Only (bog)

For Your Eyes Only (Strengt fortroligt) er den ottende bog i serien om James Bond af Ian Fleming. Den udkom første gang i 1960. Modsat de fleste andre bøger i serien er der tale om en novellesamling indeholdende fem noveller. Tre af dem var oprindelig tiltænkt en TV-serie, som imidlertid aldrig blev til noget.

De fem noveller er:

 From a View to a Kill (Spioner i vinterhi): En ordonnans med hemmelige NATO-dokumenter forsvinder nær Paris. Bond er i byen og sættes på sagen.
 For Your Eyes Only (Strengt fortroligt): Et gammelt vennepar af M myrdes. Bond tager til Canada for hævne mordene, men det er han ikke ene om.
 Quantum of Solace (Fortrøstningens kvanteteori): Bond får beretningen om en kærlighedshistorie i diplomatiet, der endte alt andet end lykkeligt.
 Risico (Risiko): En smugler vil hjælpe Bond med at gøre det af med en narkotikasmugler, men ikke alt er hvad, det ser ud til at være.
 The Hildebrand Rarity (Hildebrand-varianten): En brovtende rigmand tager Bond med på jagt efter Stillehavets sjældneste og farligste fisk.

James Bond-bøger
Kommunale Tjenestemænd og Overenskomstansatte

Kommunale Tjenestemænd og Overenskomstansatte (KTO), er en interesseorganisation og sammenslutning, som pr. 2007 består af 48 medlemsorganisationer med hovedkontor i København.

Organisationen formål er at optræde fælles i forhandlinger om generelle løn- og ansættelsesvilkår for kommunalt ansatte tilsluttet KTO.

De 48 medlemsorganisationer er opdelt i fire valggrupper, henholdsvis Landsorganisationen i Danmark (LO), Funktionærernes og Tjenestemændenes Fællesråd (FTF), Akademikerne (AC) samt øvrige organisationer.

Formand er Anders Bondo Christensen.

Ekstern henvisning 
KTO’s hjemmeside

Foreninger fra Danmark
KTO

KTO kan have flere betydninger:
 Kommunale Tjenestemænd og Overenskomstansatte – interesseorganisation for kommunalt ansatte
 Korea Tourism Organization – turistorganisation i Syd Korea
 KTO (Télévision Catholique) – fransk TV-kanal for den katolske ærkebiskop i Paris.
Dizzy Mizz Lizzy (album)

Dizzy Mizz Lizzy er den danske musikgruppe Dizzy Mizz Lizzys debutalbum.
Det blev solgt i mere end 250.000 eksemplarer i Danmark. Det blev dermed den mest solgte rockplade nogensinde i Danmark takket være hits som "Silverflame", "Barbedwired Baby's Dream", "Love Is a Loser's Game", "Glory" og "Waterline". Albummet slog også igennem i Japan, hvor der blev solgt 100.000 eksemplarer.

Albumcoveret er et billede af pigen Vera, som var Tim Christensens bedstemors søster, der døde som 12-årig.

Spor

Referencer 

Debutalbum fra 1994
Dizzy Mizz Lizzy-album
Debutalbum fra Danmark
La Soufrière

La Souffrière (svovlkilden-1467 meter) er en aktiv vulkan i Guadeloupe, der befinder sig 10 km. fra ”Basse-Terre” (Lavland) og vest for Carbets faldene.
Det er den eneste aktive vulkan på øen. La Soufrière har fået ”La vieille dame” (Den gamle dame) som kælenavn. 
Den er en del af et vulkanisk system, der består af fem andre vulkaner som er:
 Carmichaël
 le Nez Cassé
 l'Échelle
 la Citerne et
 la Madeleine
La Soufrière er en af de ni af de Små Antiller aktive vulkaner.

Vulkaner i Guadeloupe
Bremsestråling

Bremsestråling er i almindelighed den elektromagnetiske stråling, der opstår, når en ladning bliver decelereret eller accelereret, dvs. den får ændret sin hastighed. Hastighedsændring kan enten betyde at ladningen ændrer sin fart, dvs. det stykke den rent faktisk bevæger sig pr. tid, eller det kan betyde at den ændrer retning.

En elektron, der kommer i nærheden af en atomkerne, vil blive afbøjet i sin bane, og i denne proces vil både dens fart og dens retning blive ændret. Den er derfor accelereret og ladningen afgiver en del af sin kinetiske energi som stråling i form at fotoner.

En typisk proces hvor, der dannes bremsestråling, er elektroners kollision med en metalelektrode i et røntgenrør. Elektronerne bliver frigivet i den ene ende af røret og accelereres derefter op med en høj spænding, typisk i størrelsesordener af kV. Når elektronerne så rammer en metalelektrode i den anden ende, vil de blive bremset og i denne (negative) acceleration, vil der da dannes bremsestråling.
Elektronerne bremses, idet de bliver påvirket af den elektriske tiltrækning fra metalatomerne. Elektronerne bevæger sig langsommere efter at have vekselvirket med atomerne, idet en del af elektronens kinetiske energi er blevet udstrålet som fotoner. Bølgelængderne af de udsendte fotoner danner et kontinuert spektrum, det vil sige at de mulige værdier dækker eet sammenhængende interval.

Den mest energirige foton, der kan dannes i opbremsningsprocessen, er en foton der har hele elektronens kinetiske energi. 

Man kan derfor udregne energien af denne slags fotoner, ved at udregne den kinetiske energi elektronen har fået som resultat af, at den er blevet accelereret op af højspændingen i røret. Disse fotoners bølgelængde må være den laveste bølgelængde der kan optræde i spektret.

Ud over det kontinuerte spektrum kan man i et røntgenspektrum også finde nogle spidser, der stammer fra en anden proces, nemlig emission fra metalatomernes elektroner. Denne proces skyldes at de hurtige frie elektroner der bombarderer metalelektroden af og til slår et af de bundne elektroner i metalatomerne løs. Derved opstår der en fri plads i elektronstrukturen, der så kan fyldes af en elektron fra en højereliggende skal i atomet. Der udsendes et lyskvant med energi svarende til energiforskellen mellem de to niveauer. Dette kaldes K-skals emission.

Det skal siges at de fleste elektroner, der rammer metalelektroden i et røntgenrør, hverken giver anledning til bremsestråling eller udsendelse af fotoner via K-skals emission. Langt de fleste laver ikke andet end at varme elektroden op, og derfor anvendes metal med høje smeltepunkter til elektroderne.

Energitab 
Energitabet ved bremsestråling af elektroner blev beskrevet første gang i 1934 med offentliggørelse af den såkaldte Bethe-Heitler-Formel (opkaldt efter Hans Bethe og Walter Heitler):

Weblinks 
 http://www.fkp.physik.tu-darmstadt.de/fprakt/roentgenstruktur/roentgen.doc  (340 KB)
 http://www.desy.de/pr-info/Roentgen-light/roentgenstrahlung/roentgenstrahlung8.html
 Spektrum for Røntgenbremsestråling

Kvanteelektrodynamik
Subatomar fysik
Atomfysik
Østervold

Østervold kan henvise til flere artikler:

Steder 
 Østervold (Dannevirke) – den østlige del af Dannevirke, Slesvig-Holsten i Tyskland. 
 Østervold (observatorium) – et astronomisk observatorium i København.
 Østervold Sogn – et sogn i Holmens Provsti, Københavns Stift. 
 Østervold (København) – en af Københavns gamle (nu nedlagte) volde samt et kvarter i byen.
 Austevoll – en norsk kommune. Navnet stavedes tidligere Østervold.
 Østervold (Randers) - en gågade i Randers

Personer 
Østervold er også et norsk efternavn.

Se også 
Øster Voldgade – i København (der ligger øst for, hvor den vestre vold lå omkring det gamle København)
Carsten Nagel

Carsten Nagel (født 8. april 1955 på Frederiksberg) er forfatter og autoriseret cand.psych.

Nagel debuterede i 1976 med den delvis selvbiografiske debatbog "Som man(d) behager" om at være bøsse i en heteroseksuel kultur. Dette gav ham prædikatet "bøsseforfatter", hvilket dog er en simplificering, idet forfatterskabet i langt højere grad er centreret omkring identitet og personlig frihed, det at turde være sig selv som menneske. Med ”Zehras flugt” (2009), forelå en roman, der især skildrede krig og flygtningeliv fra børnenes og kvinderne synsvinkel. Forfatterskabet tog endnu en drejning med ”Aqua Mortis – dødens vand” (2012), der er en psykologisk og eksistentiel spændingsroman om tab, sorg og traumer og om at komme videre i livet.

Carsten Nagel var i mange år en flittig bidragyder med kroniker og artikler, især i Politiken og Ekstra Bladet. I 1978-79 var han skuespillerelev på Stella Adler Conservatory of Acting.

Nagel blev cand. psych. fra Københavns Universitet i 1989. Offentlig autorisation 1995. Som psykolog har et væsentligt arbejdsområde været traumepsykologien, hvor Carsten Nagel i særlig grad har beskæftiget sig med krigsofre, torturoverlevere og andre traumatiserede flygtninge, samt med svært integrerbare unge.

Bibliografi

Bidrag i antologier

Oversættelser

Website 
 carstennagel.dk 

Romanforfattere fra Danmark
Psykologer fra Danmark
Debattører fra Danmark
Personer fra Frederiksberg
Novelleforfattere fra Danmark
Digtere fra Danmark
Essayister fra Danmark
Dansksprogede forfattere fra Danmark
LGBT-personer
Flopstarz

Flopstarz var en rapgruppe i 80'erne og begyndelsen af 90'erne. Gruppen bestod af rapperne Q og Bossy Bo. Gruppen er mest kendt for singlerne "0 Grammy" og "Junglemand-Dans". I vore dage er Bossy Bo mest kendt som et af de tre medlemmer i Østkyst Hustlers, og Q for sin solo plade Me' På Den Værste!.

Diskografi 
 Flop, De Gør Det (1991)

Eksterne henvisninger 
 

Hiphopgrupper fra Danmark
Mejrup Kirkeby

Mejrup Kirkeby er Holstebros østlige bydel med 4.901 indbyggere (2021). I 2007 voksede Mejrup Kirkeby officielt sammen med Holstebro, ved udstykning af det såkaldte "HC Andersen-kvartér" øst for Tvis Møllevej. De to byer er nu at betragte som et sammenhængende byområde.

Mejrup Kirkeby har dens egen kirke, skole, og hal. Byen ligger ved en sø med en hængebro.

Kilder 

Bydele i Holstebro